Цёплае бязветранае надвор’е спрыяла правядзенню кросу і дасягненню яго ўдзельнікамі высокіх вынікаў. На дыстанцыі 1000 метраў за перамогу змагаліся навучэнцы трох узроставых груп. У малодшай выступалі хлопчыкі і дзяўчынкі 2001 года нараджэння і маладзей, у сярэдняй — 1999 — 2000 гадоў нараджэння. У старэйшай групе званне лепшых аспрэчвалі дзяўчаты 1997 — 1998 гадоў нараджэння, а юнакі такога ж узросту спаборнічалі ў забегу на 2000 метраў.